Document ID: /roh_data/filtered/fineweb-2-filterrobots_roh.jsonl.gz/58694

Cusseglier naziunal Andreas Glarner daventa nov responsabel per la politica da migraziun e da fugitivs da la PPS. Previs era l'emprim che cusseglier naziunal Heinz Brand supiglia quest post. Sco el ha dentant ditg ad RTR haja el avunda auter da far.
Gia enconuschent è che Toni Brunner desista dal presidi da la partida e che Albert Rösti duai daventar ses successur.
Suenter che Christoph Blocher ha annunzià da sa retrair sco vicepresident da la PPS propona la direcziun da la partida ussa Blocher sco responsabel per la strategia.
Plinavant resta Reto Rauch represchentant da la Rumantschia en la direcziun. Quai ha confermà la PPS dal grischun ad RTR.
RR novitads 17:00